Tolong jelaskan mengenai Alice's Adventures in Wonderland dalam bahasa melayu

Alice's Adventures in Wonderland (atau Alice in Wonderland, diterjemahkan sebagai "Alice di Alam Ajaib") ialah sebuah novel yang dikarang oleh seorang pengarang Inggeris, Charles Lutwidge Dodgson yang memakai nama samaran Lewis Carroll, dan mulai diterbitkan pada tahun 1865. Kisahnya mengenai seorang gadis bernama Alice yang terjatuh ke dalam lubang arnab lalu memasuki sebuah alam fantasi bernama Wonderland, yang diduduki oleh beraneka makhluk bersifat manusia yang aneh-aneh belaka. Cereka ini digemari oleh golongan dewasa dan kanak-kanak sepanjang zaman kerana unsur-unsur penceritaan yang melawan logik. Ia dianggap sebagai salah satu contoh terbaik dalam genre karut sastera, apatah lagi aliran dan struktur naratifnya yang teramat berpengaruh, khususnya dalam genre fantasi.